1991D0544 — DA — 10.02.1999 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS AFGØRELSE

af 17. oktober 1991

om et Kontaktudvalg for Ældre

(91/544/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, ud fra følgende betragtninger: ud fra følgende betragtninger: Det Europæiske Økonomiske Fællesskab sigter mod en fortsat forbedring af leve- og arbejdsvilkårene samt en harmonisk økonomisk udvikling; Europa-Parlamentet har vedtaget beslutning af 18. februar 1982 om vilkårene og problemerne for de ældre i Det Europæiske Fællesskab ( 1 ), beslutning af 10. marts 1986 om hjemmehjælp til ældre mennesker ( 2 ), samt beslutning af 14. maj 1986 om en fællesskabsaktion til forbedring af de ældres stilling i Fællesskabets medlemsstater ( 3 ); Rådet har truffet afgørelse 91/49/EØF af 26. november 1990 om fællesskabsaktioner til fordel for ældre ( 4 ); den nuværende demografiske udvikling fører til en forøgelse af ældrebefolkningen, og især til en forøgelse af antallet af meget gamle mennesker; denne udvikling vil få væsentlige økonomiske og sociale konsekvenser, bl.a. for arbejdsmarkedet, socialsikringen og de sociale udgifter; udveksling af informationer og erfaringer og samråd og høringer om foranstaltninger med henblik på ældre mellem Kommissionen, medlemsstaterne og repræsentanter for de ældre udgør et vigtigt element til fremme af solidariteten i Fællesskabet; de aktioner, der gennemføres på fællesskabsplan, skal give kendskab til og supplere de aktioner af forskellig art, der gennemføres på forskellige niveauer i medlemsstaterne; i meddelelsen om ældre foreslår Kommissionen at nedsætte et kontaktudvalg, der er sammensat af repræsentanter for europæiske organisationer, som arbejder med og/eller for ældre; der må udarbejdes en vedtægt for dette kontaktudvalg på grundlag af de hidtidige erfaringer — TRUFFET FØLGENDE AFGØRELSE:

Artikel 1

Under Kommissionen oprettes et Kontaktudvalg for Ældre, herefter benævnt »udvalget«.

Artikel 2

Udvalget kan høres af Kommissionen i alle spørgsmål om beskyttelse af ældres interesser.

Artikel 3

1. Udvalget består af repræsentanter for organisationer i medlemsstaterne, som har en europæisk dimension, og som arbejder med eller for ældre.

2. Udvalget består af ►M2 24 medlemmer ◄ , som organisationerne for ældre i medlemsstaterne foreslår efter anmodning fra Kommissionen.

3. Organisationerne foreslår dobbelt så mange personer som det antal medlemmer, der skal vælges af Kommissionen. Hver organisation kan foreslå ti medlemmer.

4. De organisationer, som anmodes om at foreslå medlemmer, står anført i bilaget til denne afgørelse.

Artikel 4

1. Udvalgets medlemmer udnævnes af Kommissionen.

2. Suppleanterne udnævnes på samme betingelser og i samme antal som medlemmerne. Suppleanten træder i det fraværende eller forhindrede medlems sted.

3. Mandaterne fordeles på følgende måde:



— Comité de coordination des Travailleurs retraités (koordinationsudvalg for pensionerede arbejdstagere) under Den Europæiske Faglige Samarbejdsorganisation ►M2 4 medlemmer ◄ — EPSO — European Platform of Seniors Organisations: ►M2 4 medlemmer ◄ — Eurag — European Federation for the Welfare of the Elderly ►M2 4 medlemmer ◄ — Eurolink Age ►M2 4 medlemmer ◄ — FIAPA — Fédération internationale des associations des personnes âgées (internationalt forbund af organisationer for ældre) ►M2 4 medlemmer ◄ . — ESCU — European Senior Citizens Union: 4 medlemmer.

Artikel 5

1. Udvalgets medlemmer udnævnes for ►M2 12 måneder ◄ . Fornyelse af mandatet kan ske to gange.

2. Efter de 18 måneders forløb forbliver udvalgets medlemmer i deres hverv, indtil deres efterfølgere er udnævnt eller deres mandat fornyet.

3. Et udvalgsmedlems mandat ophører før udløbet af den 18 måneders periode ved fratræden, ved udtræden af den organisation eller institution, som han repræsenterer, eller ved dødsfald.

4. Et medlems mandat kan ligeledes bringes til ophør, hvis den organisation eller institution, som han repræsenterer, anmoder om, at han afløses.

Udvalgsmedlemmet erstattes indtil mandatperiodens udløb efter den i artikel 3 omhandlede procedure.

5. Arbejdet i udvalget er ulønnet.

Artikel 6

Kommissionen offentliggør til oplysning fortegnelsen over medlemmer og suppleanter i De Europæiske Fællesskabers Tidende.

Artikel 7

1. Udvalget vælger for en periode på ►M2 12 måneder ◄ en formand. Valget finder sted med to tredjedeles flertal af de tilstedeværende medlemmer. Hvis to tredjedeles flertal ikke er opnået inden for seks uger efter åbningsmødet, varetager Kommissionen formandsposten for udvalgets mandatperiode.

2. Udvalget kan nedsætte arbejdsgrupper.

Artikel 8

1. Udvalget træder sammen, hvor Kommissionen har sæde, og efter indkaldelse fra denne. Der holdes mindst to møder om året og derudover på opfordring af to tredjedele af udvalgets medlemmer.

2. Repræsentanter fra de berørte tjenestegrene i Kommissionen deltager i udvalgets og arbejdsgruppernes møder.

3. I hastetilfælde kan udvalget på eget initiativ eller på anmodning fra Kommissionen vedtage udtalelser ved skriftlig procedure, for hvilken de nærmere betingelser fastsættes i udvalgets forretningsorden.

Artikel 9

Udvalgets og arbejdsgruppernes sekretariat varetages af Kommissionen.

Artikel 10

1. Udvalget kan indbyde enhver, som er særlig kompetent med hensyn til et punkt, der er opført på dagsordenen, til at deltage som ekspert i udvalgets arbejde.

Eksperterne deltager kun i det udvalgsarbejde, der har foranlediget deres tilstedeværelse.

2. Udvalget kan indbyde repræsentanter for faglige organisationer med en særlig interesse i et punkt, der er opført på dagsordenen, til at deltage som observatører i dets arbejde. Observatørerne deltager kun i det udvalgsarbejde, der har foranlediget deres tilstedeværelse.

3. Kommissionen kan på betingelserne i stk. 1 indbyde enhver, som er særlig kompetent inden for spørgsmål vedrørende ældre, til at deltage i udvalgets arbejde.

Artikel 11

1. Udvalgets drøftelser vedrører Kommissionens anmodninger om udtalelse. Drøftelserne følges ikke af afstemning.

2. Kommissionen kan fastsætte en frist for afgivelsen af udtalelser, den har anmodet udvalget om.

3. De repræsenterede organisationers standpunkter fremgår af mødereferatet.

4. Hvis udvalget enstemmigt vedtager en udtalelse, udarbejder det fælles konklusioner, der vedlægges mødereferatet.

Artikel 12

Ønsker udvalget på eget initiativ efter høring af Kommissionen at udarbejde en udtalelse, skal dette vedtages med to tredjedeles flertal af de tilstedeværende medlemmers stemmer.

Artikel 13

Uden at det berører traktatens artikel 214, er udvalgets medlemmer forpligtet til ikke at afgive oplysninger om forhold, som de har fået kendskab til gennem deres arbejde i udvalget, i præsidiet eller i arbejdsgrupperne, hvis Kommissionen tilkendegiver over for dem, at den udbedte udtalelse eller det stillede spørgsmål vedrører en sag af fortrolig art.

I så fald er det kun udvalgets medlemmer og repræsentanterne for Kommissionens tjenestegrene, der deltager i møderne.

Artikel 14

Denne afgørelse får virkning den 17. oktober 1991.

BILAG

Følgende organisationer vil blive opfordret til at foreslå medlemmer til Kontaktudvalget:

— Comité de coordination des Travailleurs retraités under Den Europæiske Faglige Samarbejdsorganisation

▼M1

— EPSO — European Platform of Seniors Organisations

▼B

— Eurag — European Federation for the Welfare of the Elderly

— Eurolink Age

— FIAPA — Fédération internationale des associations des personnes âgées.

▼M2

— ESCU — European Senior Citizens Union

▼B

.

( 1 ) EFT nr. C 66 af 15. 3. 1982, s. 71.

( 2 ) EFT nr. C 88 af 14. 4. 1986, s. 17.

( 3 ) EFT nr. C 148 af 16. 6. 1986, s. 61.

( 4 ) EFT nr. L 28 af 2. 2. 1991, s. 29.